CELEX: 
Language: fi
Date: 2017-06-02 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) N:o 609/2013 täydentämisestä painonhallintaan tarkoitettujen ruokavalionkorvikkeiden koostumusta ja niistä annettavia tietoja koskevien erityisvaatimusten osalta

PERUSTELUT
            
            
               1.DELEGOIDUN SÄÄDÖKSEN TAUSTA 
            
            
               Imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavalionkorvikkeista 12 päivänä kesäkuuta 2013 annetulla Euroopan parlamentin ja neuvoston asetuksella (EU) N:o 609/2013
                  1
                kumotaan erityisravinnoksi tarkoitetuista elintarvikkeista 6 päivänä toukokuuta 2009 annettu Euroopan parlamentin ja neuvoston direktiivi 2009/39/EY
                  2
                20 päivästä heinäkuuta 2016. Asetuksen 11 artiklalla siirretään Euroopan komissiolle valta antaa muun muassa delegoitu säädös painonhallintaan tarkoitettujen ruokavalionkorvikkeiden koostumusta ja tietoja koskevista erityisvaatimuksista. 
            
            
               Asetuksen johdanto-osan 27 kappaleen mukaan komission on tällaisia sääntöjä hyväksyessään otettava huomioon laihdutukseen tarkoitetuista vähäenergiaisista elintarvikkeista 26 päivänä helmikuuta 1996 annettu komission direktiivi 96/8/EY
                  3
               .
            
            
               Komission direktiivi 96/8/EY kumotaan asetuksen 20 artiklan 4 kohdan mukaisesti komission antaman delegoidun säädöksen soveltamispäivästä alkaen.
            
            
               Tällä delegoidulla asetuksella päivitetään 2 kohdassa kuvattujen kuulemisten perusteella nykyisiä komission direktiivin 1996/8/EY sääntöjä painonhallintaan tarkoitetuille ruokavalionkorvikkeille, joiden energiasisältö on 3 360–5 040 kJ (800–1 200 kcal), ja säädetään erityisistä säännöistä ruokavalionkorvikkeille, joiden energiasisältö on alle 360 kJ (800 kcal).
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komissio kuuli asiasta Euroopan elintarviketurvallisuusviranomaista (EFSA). EFSAn tieteellinen lausunto painonhallintaan tarkoitettujen ruokavalionkorvikkeiden peruskoostumuksesta
                  4
                muodostaa tämän delegoidun asetuksen vaatimusten tieteellisen perustan.
            
            
               Jäsenvaltioiden asiantuntijoita kuultiin imeväisille ja pikkulapsille tarkoitettuja ruokia, erityisiin lääkinnällisiin tarkoituksiin tarkoitettuja elintarvikkeita ja painonhallintaan tarkoitettuja ruokavalionkorvikkeita käsittelevässä asiantuntijaryhmässä
                  5
               , joka kokoontui keskustelemaan asiasta 20. huhtikuuta 2015
                  6
               , 22. kesäkuuta 2015
                  7
                ja 19. toukokuuta 2016.
                  8
                Lisäksi asiantuntijaryhmää kuultiin kirjallisesti 25. helmikuuta – 11. maaliskuuta 2016 ja 12.–27. lokakuuta 2016.
            
            
               Muita sidosryhmiä kuultiin elintarvikeketjua sekä eläinten ja kasvien terveyttä käsittelevässä neuvoa-antavassa ryhmässä
                  9
               , joka järjesti asiasta työryhmän kokouksen 18. kesäkuuta 2015
                  10
               . Kaikille asianomaisille osapuolille annettiin mahdollisuus esittää kirjallisia huomautuksia. Nämä huomautukset otettiin huomioon silloin, kun se oli tarkoituksenmukaista. Tarpeen mukaan kaikkien asianomaisten osapuolten kanssa järjestettiin myös kahdenvälisiä kokouksia.
            
            
               Asiasta järjestettiin neliviikkoinen julkinen kuuleminen. Siihen saatiin määräaikaan 20. maaliskuuta 2017 mennessä sähköisesti paremman sääntelyn portaalin kautta yhdeksän kannanottoa kymmeneltä osapuolelta, joihin kuului elintarvikealan toimijoita ja toimialajärjestöjä. Saaduissa kommenteissa tulivat esille enimmäkseen kannat, jotka asianomaiset osapuolet esittivät jo edellä mainitun kuulemisvaiheen aikana koostumusta koskevista vaatimuksista ja ravitsemus- ja terveysväitteiden käyttökiellosta. Viimeksi mainitusta esitettyjä epäilyjä ei otettu huomioon. Koska painonhallintaan tarkoitetuilla ruokavalionkorvikkeilla on erityinen merkitys niitä nauttivien ihmisten ruokavaliossa, niitä ei pitäisi markkinoida aktiivisesti väitteillä, jotka todennäköisesti houkuttavat suurta yleisöä. Myöskään kommentteja tässä delegoidussa säädöksessä vahvistetuista koostumusta koskevista vaatimuksista ei otettu huomioon, sillä ne eivät noudattaneet EFSAn tieteellistä lausuntoa kyseisten valmisteiden turvallisuuteen liittyvien näkökohtien osalta.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Tämän delegoidun asetuksen oikeusperusta on asetuksen (EU) N:o 609/2013 11 artikla. Komissiolle on siirretty kyseisen säännöksen mukaisesti valta hyväksyä painonhallintaan tarkoitettuihin ruokavalionkorvikkeisiin sovellettavia koostumusta ja merkintöjä koskevia erityisvaatimuksia. 
            
            
               Koostumukseen ehdotetut muutokset direktiiviin 96/8/EY verrattuna johtuvat siitä, että direktiivin 96/8/EY soveltamisalaan kuuluvat ainoastaan painonhallintaan tarkoitetut ruokavalionkorvikkeet, joiden päivittäinen energiasisältö on 3 360– 5 040 kJ (800–1 200 kcal), ja siitä, että koostumusta koskevat vaatimukset perustuvat tieteelliseen tietoon vuodelta 1990
                  11
               . Asetuksen (EU) N:o 609/2013 johdanto-osan 16 kappaleessa kuitenkin selitetään, että markkinoilla on myös koko päivittäisen ruokavalion korvaavia valmisteita, jotka sisältävät alle 3 360 kJ (800 kcal). Näiden elintarvikkeiden luonteen vuoksi on syytä päivittää sellaisten painonhallintaan tarkoitettujen ruokavalionkorvikkeiden erityissäännökset, joiden energiasisältö on 3 360–5 040 kJ (800–1 200 kcal), ja vahvistaa tiettyjä erityissäännöksiä koko päivittäisen ruokavalion korvaaville valmisteille, jotka sisältävät alle 3 360 kJ (800 kcal). 
            
            
               Pakkausmerkintöihin ehdotetaan muutoksia, jotta voidaan varmistaa johdonmukaisuus elintarviketietojen antamisesta kuluttajille 25 päivänä lokakuuta 2011 annetun Euroopan parlamentin ja neuvoston asetuksen (EU) N:o 1169/2011
                  12
                horisontaalisten sääntöjen kanssa siten, että otetaan huomioon valmisteiden erityispiirteet. 
            
            
               Koska painonhallintaan tarkoitettujen ruokavalionkorvikkeiden energiasisältö voi olla merkittävän vähäinen ja terveet lihavat ja ylipainoiset henkilöt voivat käyttää niitä useita viikkoja ainoana ravinnonlähteenä ilman terveydenhuollon ammattilaisen ohjausta laihdutustarkoituksessa, ehdotetaan, että ravitsemusväitteiden esittämisen mahdollisuutta rajoitetaan ja tämäntyyppisiä elintarvikkeita koskevat terveysväitteet kielletään.
            
            
               Näiden valmisteiden tehokkaan valvonnan helpottamiseksi otetaan käyttöön ilmoitusmenettely.
            
            
               Delegoidun asetuksen soveltamista lykätään, jotta elintarvikealan toimijat voisivat mukautua teknisiin muutoksiin.
            
            
               KOMISSION DELEGOITU ASETUS (EU) …/…,
            
         
         
            
               annettu 2.6.2017,
            
            
               Euroopan parlamentin ja neuvoston asetuksen (EU) N:o 609/2013 täydentämisestä painonhallintaan tarkoitettujen ruokavalionkorvikkeiden koostumusta ja niistä annettavia tietoja koskevien erityisvaatimusten osalta 
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavalionkorvikkeista ja neuvoston direktiivin 92/52/ETY, komission direktiivien 96/8/EY, 1999/21/EY, 2006/125/EY ja 2006/141/EY, Euroopan parlamentin ja neuvoston direktiivin 2009/39/EY sekä komission asetusten (EY) N:o 41/2009 ja (EY) N:o 953/2009 kumoamisesta 12 päivänä kesäkuuta 2013 annetun Euroopan parlamentin ja neuvoston asetuksen (EU) N:o 609/2013
                  13
                ja erityisesti sen 11 artiklan 1 kohdan a, c ja d alakohdan,
            
            
               sekä katsoo seuraavaa:
            
            
               (1)Komission direktiivissä 96/8/EY
                  14
                vahvistetaan laihdutukseen tarkoitettuja vähäenergiaisia elintarvikkeita koskevat yhdenmukaistetut säännöt, ja sen soveltamisalaan kuuluvat asetuksessa (EU) N:o 609/2013 painonhallintaan tarkoitetuiksi ruokavalionkorvikkeiksi määritellyt valmisteet. 
            
            
               (2)Asetuksella (EU) N:o 609/2013 kumotaan direktiivi 96/8/EY ja vahvistetaan eri elintarvikeryhmien, myös painonhallintaan tarkoitettujen ruokavalionkorvikkeiden, yleiset koostumusta ja niistä annettavia tietoja koskevat vaatimukset. Jotta komissio noudattaisi velvoitettaan, joka koskee painonhallintaan tarkoitettujen ruokavalionkorvikkeiden koostumusta ja niistä annettavia tietoja koskevien erityisvaatimusten vahvistamista, on asianmukaista käyttää perustana direktiivin 96/8/EY säännöksiä, sillä niillä on saatu aikaan painonhallintaan tarkoitettuina ruokavalionkorvikkeina esitettyjen elintarvikkeiden vapaa liikkuvuus tyydyttävällä tavalla ja samalla varmistettu kansanterveyden suojelun korkea taso. 
            
            
               (3)Painonhallintaan tarkoitettu ruokavalionkorvike on monitahoinen valmiste, joka on erityisesti suunniteltu laihduttavia ylipainoisia tai lihavia aikuisia varten. Painonhallintaan tarkoitettujen ruokavalionkorvikkeiden peruskoostumuksen on täytettävä terveiden ylipainoisten tai lihavien aikuisten yleisesti hyväksyttyyn tieteelliseen aineistoon perustuvat päivittäiset ravitsemukselliset vaatimukset osana laihtumiseen tarkoitettua vähäenergiaista ruokavaliota. 
            
            
               (4)Jotta voidaan varmistaa painonhallintaan tarkoitettujen ruokavalionkorvikkeiden turvallisuus ja soveltuvuus, olisi säädettävä koostumusta koskevista yksityiskohtaisista vaatimuksista, jotka koskevat esimerkiksi energiasisältöä sekä makro- ja mikroravintoaineiden pitoisuutta. Kyseisten vaatimusten olisi perustuttava Euroopan elintarviketurvallisuusviranomaisen, jäljempänä ’elintarviketurvallisuusviranomainen’
                  15
               , asiasta esittämiin viimeisimpiin tieteellisiin ohjeisiin.
            
            
               (5)Innovoinnin ja tuotekehityksen edistämiseksi painonhallintaan tarkoitettuihin ruokavalionkorvikkeisiin olisi voitava vapaaehtoisesti lisätä ainesosia, jotka eivät kuulu tämän asetuksen erityisvaatimusten soveltamisalaan, ja kiinnittää erityistä huomiota ravintokuituun. Kaikkien painonhallintaan tarkoitettujen ruokavalionkorvikkeiden valmistuksessa käytettävien ainesosien olisi sovelluttava terveille ylipainoisille tai lihaville aikuisille, ja niiden soveltuvuus olisi tarvittaessa oltava osoitettu asianmukaisin tutkimuksin. Elintarvikealan toimijoiden vastuulla on osoittaa tällainen soveltuvuus ja kansallisten toimivaltaisten viranomaisten vastuulla harkita tapauskohtaisesti, onko asia näin.
            
            
               (6)Painonhallintaan tarkoitettujen ruokavalionkorvikkeiden on täytettävä Euroopan parlamentin ja neuvoston asetuksen (EU) N:o 1169/2011
                  16
                vaatimukset. Jotta otettaisiin huomioon painonhallintaan tarkoitettujen ruokavalionkorvikkeiden erityisluonne, olisi säädettävä lisäyksistä ja poikkeuksista näihin yleisiin sääntöihin silloin, kun se on tarkoituksenmukaista. 
            
            
               (7)On tärkeää ilmoittaa painonhallintaan tarkoitettujen ruokavalionkorvikkeiden ravintoarvo, jotta voidaan varmistaa, että niitä käyttävät asianmukaisesti sekä niitä nauttivat terveet lihavat ja ylipainoiset henkilöt että terveydenhuollon ammattilaiset, jotka voivat tietyissä tapauksissa antaa ohjeita niiden soveltuvuudessa. Jotta voitaisiin antaa täydellisemmät tiedot, ravintoarvoilmoitukseen olisi sisällyttävä enemmän tietoja kuin ne, jotka edellytetään asetuksessa (EU) N:o 1169/2011. Lisäksi ravintoarvoilmoituksen olisi oltava kaikissa painonhallintaan tarkoitetuissa ruokavalionkorvikkeissa pakollinen niiden pakkauksen tai säiliön koosta riippumatta, eikä tämän vuoksi asetuksen (EU) N:o 1169/2011 liitteessä V olevassa 18 kohdassa säädettyä vapautusta pitäisi soveltaa. 
            
            
               (8)Jotta painonhallintaan tarkoitetun ruokavalionkorvikkeen ravintoarvoilmoituksessa annetaan asianmukaiset tiedot ja helpotetaan valmisteiden vertailua, ravintoarvo olisi ilmaistava annosta ja/tai kulutusyksikköä kohden sekä osuutena koko päivittäisestä annoksesta. Lisäksi tietojen olisi viitattava valmistajan ohjeiden mukaisesti valmistettuun käyttövalmiiseen valmisteeseen. 
            
            
               (9)Asetuksen (EU) N:o 1169/2011 30 artiklan 2 kohdassa luetellaan rajoitettu määrä ravintoaineita, jotka voidaan vapaaehtoisesti sisällyttää elintarvikkeiden ravintoarvoilmoitukseen. Asetuksen (EU) N:o 609/2013 liitteessä luetellaan aineita, joita voidaan lisätä painonhallintaan tarkoitettuihin ruokavalionkorvikkeisiin ja joista kaikki eivät kuulu asetuksen (EU) N:o 1169/2011 30 artiklan 2 kohdan soveltamisalaan. Oikeudellisen selkeyden varmistamiseksi olisi säädettävä nimenomaisesti, että painonhallintaan tarkoitettujen ruokavalionkorvikkeiden ravintoarvoilmoitus saa sisältää tällaisia aineita. Lisäksi eräissä tapauksissa yksityiskohtaisemmat tiedot valmisteen sisältämistä hiilihydraateista ja rasvoista voivat tarjota hyödyllisiä lisätietoja kuluttajille ja terveydenhuollon ammattilaisille. Elintarvikealan toimijoille olisi siksi annettava mahdollisuus esittää kyseiset tiedot vapaaehtoisesti. 
            
            
               (10)Terveiden ylipainoisten tai lihavien aikuisten ravitsemukselliset tarpeet voivat poiketa muun väestön tarpeista. Lisäksi painonhallintaan tarkoitetut ruokavalionkorvikkeet ovat elintarvikkeita, jotka korvaavat koko päivittäisen ruokavalion. Tämän vuoksi painonhallintaan tarkoitettujen ruokavalionkorvikkeiden energiamäärää koskevien ravintoarvotietojen ja ravintoaineiden määrän ilmaiseminen prosenttiosuutena päivittäisen saannin vertailuarvoista, jotka on yleisen väestön osalta asetettu asetuksessa (EU) N:o 1169/2011, johtaisi kuluttajia harhaan, eikä sitä siksi pitäisi sallia.
            
            
               (11)Maininnat painonhallintaan tarkoitettujen ruokavalionkorvikkeiden hyvin alhaisesta tai alhaisesta energiasisällöstä voivat tarjota hyödyllistä tietoa kuluttajille. Tämän vuoksi on aiheellista vahvistaa tällaisia vapaaehtoisia mainintoja koskevat säännöt.
            
            
               (12)Ravitsemus- ja terveysväitteet ovat menekinedistämisen välineitä, joita elintarvikealan toimijat käyttävät vapaaehtoisesti kaupallisessa viestinnässä Euroopan parlamentin ja neuvoston asetuksen (EY) N:o 1924/2006
                  17
                sääntöjen mukaisesti. Kun otetaan huomioon painonhallintaan tarkoitettujen ruokavalionkorvikkeiden erityisasema niitä käyttävien henkilöiden ruokavaliossa, ravitsemus- ja terveysväitteiden käyttöä ei pitäisi sallia niissä. Kun kuitenkin otetaan huomioon se, että tieto ravintokuidusta painonhallintaan tarkoitetussa ruokavalionkorvikkeessa voi olla kuluttajille hyödyllinen, olisi säädettävä ravintokuidun lisäämistä koskevien ravitsemusväitteiden sallimisesta tietyin edellytyksin.
            
            
               (13)Direktiivissä 96/8/EY edellytetään, että painonhallintaan tarkoitettuihin ruokavalionkorvikkeisiin on lisättävä ravintokuitua. Elintarviketurvallisuusviranomainen ei ole viimeisimmässä lausunnossaan voinut vahvistaa ravintokuidun vähimmäissisältöä, sillä siitä ei ole riittävästi tieteellistä näyttöä. Tämän vuoksi on syytä pitää direktiivissä 96/8/EY asetettu ravintokuidun vähimmäismäärä ennallaan tapauksissa, joissa sitä lisätään painonhallintaan tarkoitettuihin ruokavalionkorvikkeisiin.
            
         
         
            
               (14)Jäsenvaltioiden on Euroopan parlamentin ja neuvoston asetuksen (EY) N:o 178/2002
                  18
                17 artiklan 2 kohdan mukaisesti pantava elintarvikelainsäädäntö täytäntöön sekä seurattava ja valvottava, että elintarvike- ja rehualan toimijat täyttävät vaatimukset kaikissa tuotannon, jalostuksen ja jakelun vaiheissa toimivat. Jotta voidaan helpottaa painonhallintaan tarkoitettujen ruokavalionkorvikkeiden tehokasta virallista seurantaa, näitä valmisteita markkinoille saattavien elintarvikealan toimijoiden olisi toimitettava kansallisille toimivaltaisille viranomaisille käyttämiensä pakkausmerkintöjen malli ja kaikki asiaan liittyvät tiedot, jotka toimivaltaiset viranomaiset katsovat tarpeellisiksi tämän asetuksen noudattamisen tarkistamiseksi, jollei jäsenvaltioilla ole erilaista tehokasta seurantajärjestelmää.
            
            
               (15)Jotta elintarvikealan toimijat voisivat mukautua uusiin vaatimuksiin, jotka voivat edellyttää kyseisten valmisteiden valmistusprosessin teknistä mukauttamista, tätä asetusta olisi sovellettava viiden vuoden kuluttua sen voimaantulopäivästä,
            
            
               ON HYVÄKSYNYT TÄMÄN ASETUKSEN:
            
            
               1 artikla
                  Kohde 
            
            
               Tässä asetuksessa säädetään seuraavat erityisvaatimukset painonhallintaan tarkoitetuille ruokavalionkorvikkeille:
            
            
               a)koostumusta koskevat vaatimukset;
            
            
               b)pakkausmerkintöjä, esillepanoa ja mainontaa koskevat vaatimukset;
            
            
               c)valmisteen markkinoille saattamista koskevat ilmoitusvelvollisuudet.
            
            
               2 artikla
                  Markkinoille saattaminen
            
            
               1.Valmisteen nimi, jolla asetuksen (EU) N:o 609/2013 2 artiklan 2 kohdan h alakohdan soveltamisalaan kuuluvia elintarvikkeita myydään, on ’painonhallintaan tarkoitettu ruokavalionkorvike’.
            
            
               2.Painonhallintaan tarkoitettuja ruokavalionkorvikkeita voidaan saattaa markkinoille ainoastaan, jos ne ovat tämän asetuksen mukaisia.
            
            
               3 artikla
                  Koostumusta koskevat vaatimukset 
            
            
               1.Painonhallintaan tarkoitettujen ruokavalionkorvikkeiden on oltava liitteessä I vahvistettujen koostumusta koskevien vaatimusten mukaiset ottaen huomioon liitteessä II esitetyt eritelmät. 
            
            
               2.Liitteessä I vahvistettuja koostumusta koskevia vaatimuksia sovelletaan käyttövalmiisiin elintarvikkeisiin, joita pidetään kaupan sellaisenaan tai valmistajan ohjeiden mukaisesti valmistettuina. 
            
            
               3.Painonhallintaan tarkoitetut ruokavalionkorvikkeet voivat sisältää muita kuin liitteessä I lueteltuja ainesosia ainoastaan, jos niiden soveltuvuus on osoitettu yleisesti hyväksytyllä tieteellisellä aineistolla. 
            
            
               4 artikla
                  Elintarviketietoja koskevat erityisvaatimukset 
            
            
               1.Asetuksen (EU) N:o 1169/2011 9 artiklan 1 kohdassa lueteltujen pakollisten tietojen lisäksi painonhallintaan tarkoitetuista ruokavalionkorvikkeista on annettava seuraavat pakolliset tiedot: 
            
            
               a)maininta siitä, että valmiste on tarkoitettu ainoastaan terveille laihduttaville ylipainoisille tai lihaville aikuisille;
            
            
               b)maininta siitä, ettei raskaana olevien tai imettävien naisten, nuorten tai sairaiden pitäisi käyttää valmistetta ilman terveydenhuollon ammattilaisen ohjeistusta;
            
            
               c)maininta riittävän päivittäisen nesteensaannin tärkeydestä,
            
         
         
            
               d)maininta siitä, että valmisteesta saa riittävän päivittäisen määrän kaikkia välttämättömiä ravintoaineita, kun sitä käytetään käyttöohjeiden mukaisesti;
            
            
               e)maininta siitä, ettei terveiden laihduttavien ylipainoisten tai lihavien aikuisten pitäisi käyttää valmistetta yli kahdeksan viikkoa tai toistuvasti tätä lyhyempiä aikoja ilman terveydenhuollon ammattilaisen ohjeistusta; 
            
            
               f)tarvittaessa ohjeet valmisteen asianmukaisesta valmistamisesta sekä maininta kyseisten ohjeiden noudattamisen tärkeydestä;
            
            
               g)jos valmisteesta saa valmistajan ohjeiden mukaisesti käytettynä päivittäin polyoleja yli 20 grammaa, siinä on oltava maininta, että elintarvikkeella saattaa olla laksatiivinen vaikutus;
            
            
               h)jos valmisteeseen ei ole lisätty ravintokuitua, maininta siitä, että terveydenhuollon ammattilaiselta olisi pyydettävä ohjeita mahdollisuudesta lisätä valmisteeseen ravintokuitua.
            
            
               2.Kun 1 kohdassa luetellut pakolliset tiedot esitetään pakkauksessa tai siihen liitetyssä etiketissä, ne on esitettävä asetuksen (EU) N:o 1169/2011 13 artiklan 2 ja 3 kohdassa säädettyjen vaatimusten mukaisesti.
            
            
               3.Painonhallintaan tarkoitettujen ruokavalionkorvikkeiden pakkausmerkinnöissä, esillepanossa ja mainonnassa ei saa viitata niiden käytöstä mahdollisesti seuraavan laihtumisen nopeuteen tai määrään. 
            
            
               5 artikla
                  Ravintoarvoilmoitusta koskevat erityisvaatimukset
            
            
               1.Asetuksen (EU) N:o 1169/2011 30 artiklan 1 kohdassa tarkoitettujen tietojen lisäksi painonhallintaan tarkoitettujen ruokavalionkorvikkeiden pakolliseen ravintoarvoilmoitukseen on sisällyttävä kunkin valmisteessa esiintyvän, tämän asetuksen liitteessä I luetellun kivennäisaineen ja vitamiinin määrä.
            
            
               Painonhallintaan tarkoitettujen ruokavalionkorvikkeiden pakolliseen ravintoarvoilmoitukseen on sisällyttävä myös valmisteessa esiintyvän koliinin määrä sekä mahdollisesti lisätyn ravintokuidun määrä. 
            
            
               2.Asetuksen (EU) N:o 1169/2011 30 artiklan 2 kohdan a–e alakohdassa tarkoitettujen tietojen lisäksi painonhallintaan tarkoitettujen ruokavalionkorvikkeiden pakollisen ravintoarvoilmoituksen sisältöä voidaan täydentää seuraavilla:
            
            
               a)rasvojen ja hiilihydraattien ainesosien määrät;
            
            
               b)asetuksen (EU) N:o 609/2013 liitteessä lueteltujen aineiden määrät, jos tällainen maininta ei sisälly tämän artiklan 1 kohdan soveltamisalaan; 
            
            
               c)3 artiklan 3 kohdan mukaisesti valmisteeseen lisättyjen aineiden määrät.
            
            
               3.Poiketen siitä, mitä asetuksen (EU) N:o 1169/2011 30 artiklan 3 kohdassa säädetään, painonhallintaan tarkoitettujen ruokavalionkorvikkeiden pakolliseen ravintoarvoilmoitukseen sisältyviä tietoja ei saa toistaa pakkausmerkinnöissä.
            
            
               4.Ravintoarvoilmoitus on pakollinen kaikille painonhallintaan tarkoitetuille ruokavalionkorvikkeille pakkauksen tai säiliön suurimman pinnan pinta-alan koosta riippumatta.
            
            
               5.Kaikkien painonhallintaan tarkoitettujen ruokavalionkorvikkeiden ravintoaineilmoitukseen sisältyvien ravintoaineiden on täytettävä asetuksen (EU) N:o 1169/2011 31–35 artiklassa säädetyt vaatimukset.
            
            
               6.Poiketen siitä, mitä asetuksen (EU) N:o 1169/2011 31 artiklan 3 kohdassa, 32 artiklan 2 kohdassa ja 33 artiklan 1 kohdassa säädetään, painonhallintaan tarkoitettujen ruokavalionkorvikkeiden energiasisältö ja ravintoaineiden määrät on ilmaistava osuutena koko päivittäisestä annoksesta sekä annosta ja/tai kulutusyksikköä kohden valmistajan ohjeiden mukaisesti valmistettuina. Tarvittaessa tiedoissa voidaan lisäksi viitata 100 grammaan tai 100 millilitraan myyntivalmista elintarviketta.
            
            
               7.Poiketen siitä, mitä asetuksen (EU) N:o 1169/2011 32 artiklan 3 ja 4 kohdassa säädetään, painonhallintaan tarkoitettujen ruokavalionkorvikkeiden energiasisältöä ja ravintoaineiden määriä ei saa ilmaista prosenttiosuuksina kyseisen asetuksen liitteessä XIII esitetyistä saannin vertailuarvoista.
            
            
               8.Painonhallintaan tarkoitettujen ruokavalionkorvikkeiden ravintoarvoilmoitukseen sisältyvät tiedot, joita ei ole lueteltu asetuksen (EU) N:o 1169/2011 liitteessä XV, on esitettävä kyseisen liitteen sen niiden kannalta merkityksellisimmän kohdan jälkeen, johon ne kuuluvat tai jonka osia ne ovat.
            
         
         
            
               Tiedot, joita ei ole lueteltu asetuksen (EU) N:o 1169/2011 liitteessä XV ja jotka eivät kuulu mihinkään kyseisen liitteen kohtaan tai ole niiden osa, on esitettävä ravintoarvoilmoituksessa kyseisen liitteen viimeisen kohdan jälkeen. 
            
            
               Natriumin määrää koskeva maininta on esitettävä yhdessä muiden kivennäisaineiden kanssa ja se voidaan toistaa suolapitoisuutta koskevan merkinnän rinnalla seuraavasti: ”Suola: X g (josta natriumia Y mg)”.
            
            
               9.Mainintaa hyvin alhaisesta energiasisällöstä voidaan käyttää painonhallintaan tarkoitetuissa ruokavalionkorvikkeissa, mikäli valmisteen energiasisältö on alle 3 360 kJ (800 kcal) päivässä.
            
            
               10.Mainintaa alhaisesta energiasisällöstä voidaan käyttää painonhallintaan tarkoitetuissa ruokavalionkorvikkeissa, mikäli valmisteen energiasisältö on 3 360–5 040 kJ (800–1 200 kcal) päivässä. 
            
            
               6 artikla
                  Ravitsemus- ja terveysväitteet
            
            
               1.Painonhallintaan tarkoitetuista ruokavalionkorvikkeista ei saa esittää ravitsemus- ja terveysväitteitä. 
            
            
               2.Poiketen siitä, mitä 1 kohdassa säädetään, painonhallintaan tarkoitetuista ruokavalionkorvikkeista voidaan käyttää lisättyä kuitua koskevaa ravitsemusväitettä, mikäli valmisteen ravintokuitusisältö on vähintään 10 grammaa.
            
            
               7 artikla
                  Ilmoitus
            
            
               Kun painonhallintaan tarkoitettu ruokavalionkorvike saatetaan markkinoille, elintarvikealan toimijan on ilmoitettava kunkin sellaisen jäsenvaltion toimivaltaiselle viranomaiselle, jossa valmiste saatetaan markkinoille, pakkausmerkinnöissä olevista tiedoista lähettämällä sille mallin valmisteen pakkausmerkinnöistä ja kaikista muista tiedoista, joita toimivaltainen viranomainen voi kohtuudella pyytää todetakseen tämän asetuksen noudattamisen, jollei jäsenvaltio vapauta elintarvikealan toimijaa tästä velvoitteesta sellaisen kansallisen järjestelmän nojalla, joka takaa kyseisen valmisteen tehokkaan virallisen valvonnan.
            
            
               8 artikla
                  Viittaukset direktiiviin 96/8/EY
            
            
               Viittauksia direktiiviin 96/8/EY pidetään viittauksina tähän asetukseen. 
            
            
               9 artikla
                  Voimaantulo
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tätä asetusta sovelletaan [5 years after entry into force]. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 2.6.2017.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
               
            
         
         
            
                  
                     (1)
                  EUVL L 181, 29.6.2013, s. 35.
               
               
                  
                     (2)
                  EUVL L 124, 20.5.2009, s. 21.
               
               
                  
                     (3)
                  EUVL L 55, 6.3.1996, s. 22.
               
               
                  
                     (4)
                  EFSAn NDA-lautakunta (erityisruokavaliovalmisteita, ravitsemusta ja allergioita käsittelevä lautakunta), 2015. Tieteellinen lausunto painonhallintaan tarkoitettujen ruokavalionkorvikkeiden peruskoostumuksesta. EFSA Journal 2015; 13(1):3957.
               
               
                  
                     (5)
                  Viite E02893 komission asiantuntijaryhmien ja muiden vastaavanlaisten elinten rekisterissä.
               
               
                  
                     (6)
                  https://ec.europa.eu/food/sites/food/files/safety/docs/labelling-nutrition_expert-group_20150420_sum.pdf 
               
               
                  
                     (7)
                  https://ec.europa.eu/food/sites/food/files/safety/docs/labelling-nutrition_expert-group_20150622_sum.pdf
               
               
                  
                     (8)
                  https://ec.europa.eu/food/sites/food/files/safety/docs/labelling-nutrition_expert-group_20160519_sum.pdf 
               
               
                  
                     (9)
                  Viite E00860 komission asiantuntijaryhmien ja muiden vastaavanlaisten elinten rekisterissä.
               
               
                  
                     (10)
                  http://ec.europa.eu/dgs/health_food-safety/dgs_consultations/docs/dgs-consultations_working-groups_20150618_summary_en.pdf.
               
               
                  
                     (11)
                  Elintarvikealan tiedekomitean kertomus painonhallintaan tarkoitettuihin ruokavalioihin tarkoitetuista elintarvikkeista, 19. lokakuuta 1990, https://ec.europa.eu/food/sites/food/files/safety/docs/labelling_nutrition-special_groups_food-weight_reduction-scf_reports_27_en.pdf
               
               
                  
                     (12)
                  EUVL L 304, 22.11.2011, s. 18.
               
               
                  
                     (13)
                  EUVL L 181, 29.6.2013, s. 35.
               
               
                  
                     (14)
                  Komission direktiivi 96/8/EY, annettu 26 päivänä helmikuuta 1996, laihdutukseen tarkoitetuista vähäenergiaisista elintarvikkeista (EYVL L 55, 6.3.1996, s. 22).
               
               
                  
                     (15)
                  EFSAn NDA-lautakunta (erityisruokavaliovalmisteita, ravitsemusta ja allergioita käsittelevä EFSAn lautakunta), 2015. Tieteellinen lausunto painonhallintaan tarkoitettujen ruokavalionkorvikkeiden peruskoostumuksesta, EFSA Journal 2015; 13(1):3957, ja EFSAn NDA-lautakunta (erityisruokavaliovalmisteita, ravitsemusta ja allergioita käsittelevä EFSAn lautakunta), 2016. Tieteellinen lausunto koliinin ravintovertailuarvoista, EFSA Journal 2016; 14(8):4484.
               
               
                  
                     (16)
                  Euroopan parlamentin ja neuvoston asetus (EU) N:o 1169/2011, annettu 25 päivänä lokakuuta 2011, elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta (EUVL L 304, 22.11.2011, s. 18).
               
               
                  
                     (17)
                  Euroopan parlamentin ja neuvoston asetus (EY) N:o 1924/2006, annettu 20 päivänä joulukuuta 2006, elintarvikkeita koskevista ravitsemus- ja terveysväitteistä (EUVL L 404, 30.12.2006, s. 9).
               
               
                  
                     (18)
                  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EUVL L 31, 1.2.2002, s. 1).
               
            
      
    ---documentbreak--- 
      
         
         
            
               LIITE I
            
            
               3 ARTIKLASSA TARKOITETUT KOOSTUMUSTA KOSKEVAT VAATIMUKSET
            
            
               1.ENERGIA
            
            
               Painonhallintaan tarkoitetun ruokavalionkorvikkeen päivittäisestä annoksesta on saatava energiaa vähintään 2 510 kJ (600 kcal) ja enintään 5 020 kJ (1 200 kcal).
            
            
               2.PROTEIINIT
            
            
               2.1.Painonhallintaan tarkoitetun ruokavalionkorvikkeen päivittäisestä annoksesta on saatava proteiinia vähintään 75 g ja enintään 105 g.
            
            
               2.2.Edellä 2.1. kohdassa ’proteiinilla’ tarkoitetaan proteiinia, jonka PDCAAS-arvo (protein digestability corrected amino acid score) on 1,0 verrattuna liitteessä II vahvistettuun vertailuproteiiniin.
            
            
               2.3.Aminohappoja saa lisätä ainoastaan painonhallintaan tarkoitetussa ruokavalionkorvikkeessa olevien proteiinien ravintoarvon parantamiseksi ja ainoastaan siinä määrin, kuin on tarpeen tätä tarkoitusta varten.
            
            
               3.KOLIINI
            
            
               Painonhallintaan tarkoitetun ruokavalionkorvikkeen päivittäisestä annoksesta on saatava koliinia vähintään 400 mg.
            
            
               4.RASVAT 
            
            
               4.1.Linolihappo
            
            
               Painonhallintaan tarkoitetun ruokavalionkorvikkeen päivittäisestä annoksesta on saatava linolihappoa vähintään 11 g.
            
            
               4.2.Alfalinoleenihappo
            
            
               Painonhallintaan tarkoitetun ruokavalionkorvikkeen päivittäisestä annoksesta on saatava alfalinoleenihappoa vähintään 1,4 g.
            
            
               5.HIILIHYDRAATIT 
            
            
               Painonhallintaan tarkoitetun ruokavalionkorvikkeen päivittäisestä annoksesta on saatava hiilihydraatteja vähintään 30 g.
            
            
               6.VITAMIINIT JA KIVENNÄISAINEET
            
            
               Painonhallintaan tarkoitetun ruokavalionkorvikkeen päivittäisestä annoksesta on saatava vähintään taulukossa 1 esitetty määrä vitamiineja ja kivennäisaineita.
            
         
         
            
               Painonhallintaan tarkoitetun ruokavalionkorvikkeen päivittäinen annos saa sisältää magnesiumia enintään 250 mg.
            
            
               TAULUKKO 1
            
            
                     
                        A-vitamiini
                     
                  
                  
                     
                        (μg RE(1))
                     
                  
                  
                     
                        700
                     
                  
               
                     
                        D-vitamiini
                     
                  
                  
                     
                        (μg)
                     
                  
                  
                     
                        10
                     
                  
               
                     
                        E-vitamiini(2)
                     
                  
                  
                     
                        (mg)
                     
                  
                  
                     
                        10
                     
                  
               
                     
                        C-vitamiini
                     
                  
                  
                     
                        (mg)
                     
                  
                  
                     
                        110
                     
                  
               
                     
                        K-vitamiini
                     
                  
                  
                     
                        (μg)
                     
                  
                  
                     
                        70
                     
                  
               
                     
                        Tiamiini
                     
                  
                  
                     
                        (mg)
                     
                  
                  
                     
                        0,8
                     
                  
               
                     
                        Riboflaviini
                     
                  
                  
                     
                        (mg)
                     
                  
                  
                     
                        1,6
                     
                  
               
                     
                        Niasiini
                     
                  
                  
                     
                        (mg-NE(3))
                     
                  
                  
                     
                        17
                     
                  
               
                     
                        B6-vitamiini 
                     
                  
                  
                     
                        (mg)
                     
                  
                  
                     
                        1,6
                     
                  
               
                     
                        Folaatti
                     
                  
                  
                     
                        (μg-DFE (4))
                     
                  
                  
                     
                        330
                     
                  
               
                     
                        B12-vitamiini 
                     
                  
                  
                     
                        (μg)
                     
                  
                  
                     
                        3
                     
                  
               
                     
                        Biotiini
                     
                  
                  
                     
                        (μg)
                     
                  
                  
                     
                        40
                     
                  
               
                     
                        Pantoteenihappo
                     
                  
                  
                     
                        (mg)
                     
                  
                  
                     
                        5
                     
                  
               
                     
                        Kalsium
                     
                  
                  
                     
                        (mg)
                     
                  
                  
                     
                        950
                     
                  
               
                     
                        Fosfori
                     
                  
                  
                     
                        (mg)
                     
                  
                  
                     
                        730
                     
                  
               
                     
                        Kalium
                     
                  
                  
                     
                        (g)
                     
                  
                  
                     
                        3,1
                     
                  
               
                     
                        Rauta
                     
                  
                  
                     
                        (mg)
                     
                  
                  
                     
                        9
                     
                  
               
                     
                        Sinkki
                     
                  
                  
                     
                        (mg)
                     
                  
                  
                     
                        9,4
                     
                  
               
                     
                        Kupari
                     
                  
                  
                     
                        (mg)
                     
                  
                  
                     
                        1,1
                     
                  
               
                     
                        Jodi
                     
                  
                  
                     
                        (μg)
                     
                  
                  
                     
                        150
                     
                  
               
                     
                        Molybdeeni
                     
                  
                  
                     
                        (μg)
                     
                  
                  
                     
                        65
                     
                  
               
                     
                        Seleeni
                     
                  
                  
                     
                        (μg)
                     
                  
                  
                     
                        70
                     
                  
               
                     
                        Natrium
                     
                  
                  
                     
                        (mg)
                     
                  
                  
                     
                        575
                     
                  
               
                     
                        Magnesium
                     
                  
                  
                     
                        (mg)
                     
                  
                  
                     
                        150
                     
                  
               
                     
                        Mangaani
                     
                  
                  
                     
                        (mg)
                     
                  
                  
                     
                        3
                     
                  
               
                     
                        Kloridi
                     
                  
                  
                     
                        (mg)
                     
                  
                  
                     
                        830
                     
                  
               
                     
                        (1)
                              Retinoliekvivalentit
                     
                     
                        (2)
                              RRR-α-tokoferolin E-vitamiiniaktiivisuus.
                     
                     
                        (3)
                              Niasiiniekvivalentit
                     
                     
                        (4)
                              Ravinnon kautta saatavat folaattiekvivalentit: 1 μg DFE = 1 μg elintarvikkeesta saatavaa folaattia = 0,6 μg foolihappoa painonhallintaan tarkoitetusta ruokavalionkorvikkeesta.
                     
                  
               
               LIITE II
            
            
               AMINOHAPPOJA KOSKEVAT VAATIMUKSET(1)
            
            
                     
                  
                  
                     
                        g/100 g proteiinia
                     
                  
               
                     
                        Kysteiini + metioniini
                     
                  
                  
                     
                        2,2
                     
                  
               
                     
                        Histidiini
                     
                  
                  
                     
                        1,5
                     
                  
               
                     
                        Isoleusiini
                     
                  
                  
                     
                        3,0
                     
                  
               
                     
                        Leusiini
                     
                  
                  
                     
                        5,9
                     
                  
               
                     
                        Lysiini
                     
                  
                  
                     
                        4,5
                     
                  
               
                     
                        Fenyylialaniini + tyrosiini
                     
                  
                  
                     
                        3,8
                     
                  
               
                     
                        Treoniini
                     
                  
                  
                     
                        2,3
                     
                  
               
                     
                        Tryptofaani
                     
                  
                  
                     
                        0,6
                     
                  
               
                     
                        Valiini
                     
                  
                  
                     
                        3,9
                     
                  
               
                     
                        (1)
                              Maailman terveysjärjestö (WHO) / YK:n elintarvike- ja maatalousjärjestö (FAO) / YK:n yliopisto (UNU), 2007. Proteiini- ja aminohappovaatimukset ihmisravinnossa. WHO:n /FAO:n /UNU:n yhteisen asiantuntijakuulemisen raportti. (WHO Technical Report Series, 935, 284).